Javaslat A TANÁCS RENDELETE az Európai Unió tisztviselőire és egyéb alkalmazottaira vonatkozó nyugdíjjárulékok mértékének 2011. július 1-jétől, 2012. július 1-jétől és 2013. július 1-jétől történő kiigazításáról /* COM/2014/0462 final - 2014/0214 (NLE) */





INDOKOLÁS 1. A JAVASLAT HÁTTERE A javaslat okai és céljai A személyzeti szabályzatot 2014. január 1-jével módosító 1023/2013/EK, Euratom rendelet hatályba lépését követően jelen javaslat célja a 2011., 2012. és 2013. évre vonatkozóan a nyugdíjjárulék kiigazításával kapcsolatos, fennálló kérdések rendezése, az Európai Bíróság előtt folyamatban lévő (C-453/12. sz.) ügy lezárása és a kérdésben a további pereskedés elkerülése. Általános háttér A személyzeti szabályzat[1] 83a. cikkének (3) bekezdése értelmében, a XII. melléklettel összhangban ötévenként végzett biztosításmatematikai értékelés alkalmával és a rendszer egyensúlyának biztosítása érdekében a járulék mértékéről és a nyugdíjkorhatár bármely változásáról a Tanács határoz. A személyzeti szabályzat 83a. cikkének (4) bekezdése értelmében a Bizottság minden évben előterjeszti a Tanácsnak a személyzeti szabályzat XII. mellékletének 1. cikk (2) bekezdésével összhangban elkészített biztosításmatematikai értékelés naprakésszé tett változatát. Amennyiben legalább 0,25 százalékpontnyi különbség mutatkozik a járulék jelenleg alkalmazott mértéke és a biztosításmatematikai mérleg fenntartásához szükséges mérték között, a Tanács mérlegeli a járulék kiigazításának szükségességét a XII. mellékletben megállapított rendelkezésekkel összhangban. A személyzeti szabályzat XII. mellékletének 13. cikke értelmében az Eurostat benyújtotta az említett rendelkezésekben előírt jelentéseket, amelyek meghatározzák a járuléknak a 2011., 2012. és 2013. évre vonatkozó nyugdíjrendszer biztosításmatematikai mérlege fenntartásához szükséges mértékét. A legutóbb az 1023/2013/EU, Euratom európai parlamenti és tanácsi rendelettel módosított személyzeti szabályzat XIII. mellékletének 19. cikke szerint a 83a. cikk és a XII. melléklet 2013. november 1. előtt hatályos változatában továbbra is hatályban marad kizárólag azon kiigazítások céljából, amelyek szükségesek Európai Unió Bírósága által az Európai Unió működéséről szóló szerződés 266. cikke szerint e cikkek alkalmazása tárgyában hozott ítéletekben foglaltak teljesítéséhez. 2. AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI Konzultáció az érdekelt felekkel A konzultáció módja, a legfontosabb célterületek és a válaszadók köre A javaslat pontjait a hatályos eljárásoknak megfelelően egyeztették a személyzet képviselőivel. A beérkezett válaszok és azok figyelembevétele módjának összefoglalása A javaslat figyelembe veszi a konzultációban részt vevő felek által benyújtott véleményeket. Szakértői vélemények összegyűjtése és felhasználása A nyugdíjjárulék mértékének számítását egy biztosításmatematikai szakember (külső tanácsadó) hitelesítette. Hatásvizsgálat A javaslat célja, hogy a nyugdíjrendszer biztosításmatematikai mérlegének fenntartása érdekében kiigazítsa az Európai Unió tisztviselőire és egyéb alkalmazottaira vonatkozó nyugdíjjárulék mértékét a 2011., a 2012. (éves kiigazítások) és a 2013. (ötéves kiigazítás) évre. A 2013 végéig hatályban lévő jogszabály nem engedélyezett más alternatívát. 3. A JAVASLAT JOGI ELEMEI A Bíróság C-63/12. sz. ügyben hozott ítéletének való megfelelés érdekében az Európai Parlament és a Tanács elfogadta az Európai Unió tisztviselői és egyéb alkalmazottai díjazásának és nyugdíjának, valamint az azokra alkalmazott korrekciós együtthatóknak 2011. július 1-jétől, illetve 2012. július 1-jétől kezdődő hatállyal történő kiigazításáról szóló, 2014. április 16-i 422/2014/EU és 423/2014/EU rendeletet. Ez a díjazás és nyugdíjak 2011. évi és 2012. évi kiigazítására, valamint a nyugdíjjárulékok 2011. évi kiigazítására vonatkozó viták rendezésének átfogó megközelítésének része volt, amely 2011-re nézve 0 %-os, 2012-re pedig 0,8 %-os kiigazítást eredményezett. Az uniós alkalmazottak díjazásának és nyugdíjának ezen kiigazításai a 2013. évre nézve is szükségessé teszik a nyugdíjjárulékok mértékének visszamenőleges kiigazítását. Ezen túlmenően a legutóbb az 1023/2013/EU, Euratom európai parlamenti és tanácsi rendelettel módosított személyzeti szabályzat XIII. melléklete 19. cikkének célja annak biztosítása, hogy az intézmények megtehessék az ahhoz szükséges intézkedéseket, hogy a díjazás és a nyugdíjak 2011. és 2012. évi kiigazítására, valamint a nyugdíj-járulékok 2011. évi kiigazítására vonatkozó vitáikat a Bíróság ítéletének megfelelően rendezzék, figyelembe véve a személyzet arra vonatkozó jogos elvárását, hogy az intézményeknek évente határozniuk kell a személyzet díjazásának és nyugdíjának kiigazításáról, valamint a nyugdíjjárulékok mértékéről. A személyzeti szabályzat XII. melléklete 13. cikkének megfelelően az Eurostat benyújtotta a 2011., 2012. és 2013. évi jelentését a nyugdíjrendszer biztosításmatematikai értékeléséről, amelyben naprakésszé tette a fenti mellékletben rögzített paramétereket. Ezen értékeléseknek megfelelően a nyugdíjrendszer biztosításmatematikai egyensúlyának fenntartásához szükséges járulék mértéke a 2011. évre nézve az alapilletmény 11,0 %-a[2], a 2012. évre nézve az alapilletmény 9,9 %-a[3] és a 2013. évre nézve az alapilletmény 10,6 %-a[4]. Az Európai Unió tisztviselői és egyéb alkalmazottai nyugdíjrendszere biztosításmatematikai mérlegének biztosítása érdekében tehát a járulékok mértékét a következők szerint kell kiigazítani: · 2011. július 1-jétől 11,0 %; · 2012. július 1-jétől 10,0 %[5]; valamint · 2013. július 1-jétől 10,6 %. Ezen túlmenően a személyzeti szabályzat 83a. cikkének (3) bekezdése értelmében, a XII. melléklettel összhangban ötévenként végzett biztosításmatematikai értékelés alkalmával és a rendszer egyensúlyának biztosítása érdekében a járulék mértékéről a Tanács határoz. A nyugdíjrendszer 2013. évi biztosításmatematikai értékelése egy ilyen ötévenként végzett értékelés, amely megkívánja a Bizottságtól, hogy ezen referencia-időszakra nézve a nyugdíjrendszert teljes körűen értékelje annak biztosítása érdekében, hogy az alkalmazott nyugdíjjárulék mértéke fenntartja a nyugdíjrendszer biztosításmatematikai egyensúlyát. Az ilyen ötévenként elvégzett értékelés szükségszerűen előfeltételezi a nyugdíjjárulékok 2011. évi mértékének rögzítését, amelyről a Tanács még nem hozott végleges döntést, továbbá a nyugdíjjárulékok 2012. évi mértékének ismételt kiigazítását, ahogy azt a 2013. december 10-i 1331/2013/EU tanácsi rendelet 4. preambulumbekezdése is jelezte. A nyugdíjjárulékok mértékének a személyzeti szabályzat 83a. cikkének (4) bekezdése szerinti 2011. évi éves kiigazítása a Bíróság előtt folyamatban lévő (C-453/12. sz.) ügy kimenetétől függ. Mindazonáltal a Bizottság kérésére a Bíróság felfüggesztette ezt az ügyet annak érdekében, hogy a feleknek legyen mozgásterük a nyugdíjjárulék mértékére vonatkozó valamennyi problémát orvosló globális jogi megoldás kidolgozására a díjazás és nyugdíjak 2011. évi éves kiigazításával kapcsolatos C-63/12. sz. ügyben hozott ítéletét követően, ahogy azt a személyzeti szabályzat XIII. mellékletének 19. cikke is rögzíti. A jelenlegi bizottság javaslat célja a C-453/12. sz. ügyben kötendő egyezség előkészítése és a „régi” személyzeti szabályzathoz kapcsolódó további pereskedés elkerülése. Ezért annak érdekében, hogy az alkalmazott nyugdíjjárulék mértéke biztosan fenntartsa a nyugdíjrendszer biztosításmatematikai mérlegét az ötéves referencia-időszakra és lehetővé tegye az intézmények számára – a viták rendezését célzó globális megközelítés részeként –, hogy az intézményközi lojális együttműködés elvének megfelelően és az alkalmazottak jogszerű elvárásának megfelelő figyelembevételével meghozhassák a nyugdíjjárulék mértékének kiigazításához szükséges intézkedéseket, a Bizottság az Európai Unió tisztviselőire és egyéb alkalmazottaira vonatkozó nyugdíjjárulékok mértékének 2011. július 1-jétől, 2012. július 1-jétől és 2013. július 1-jétől történő kiigazításáról szóló tanácsi rendeletre vonatkozó javaslatot nyújt be. 4. KÖLTSÉGVETÉSI HATÁSOK A nyugdíjjárulékok mértéke kiigazításának a bevételekre gyakorolt hatását a mellékletben található pénzügyi kimutatás részletezi. 2014/0214 (NLE) Javaslat A TANÁCS RENDELETE az Európai Unió tisztviselőire és egyéb alkalmazottaira vonatkozó nyugdíjjárulékok mértékének 2011. július 1-jétől, 2012. július 1-jétől és 2013. július 1-jétől történő kiigazításáról AZ EURÓPAI UNIÓ TANÁCSA, tekintettel az Európai Unió működéséről szóló szerződésre, tekintettel az Európai Unió tisztviselőinek személyzeti szabályzatáról és az Európai Unió egyéb alkalmazottaira vonatkozó alkalmazási feltételekről szóló 259/68/EGK, Euratom, ESZAK rendeletre[6] és különösen annak 83a. cikkére és XII. mellékletére, tekintettel az Európai Bizottság javaslatára, mivel: (1) A legutóbb az 1023/2013/EU, Euratom európai parlamenti és tanácsi rendelettel módosított személyzeti szabályzat XIII. melléklete 19. cikkének célja annak biztosítása, hogy az intézmények megtehessék az ahhoz szükséges intézkedéseket, hogy a díjazás és a nyugdíjak 2011. és 2012. évi kiigazítására, valamint a nyugdíj-járulékok mértékének 2011. évi kiigazítására vonatkozó vitáikat a Bíróság ítéletének megfelelően rendezzék, figyelembe véve a személyzet arra vonatkozó jogos elvárását, hogy az intézményeknek évente határozniuk kell a személyzet díjazásának és nyugdíjának kiigazításáról. (2) A vitarendezés globális megközelítésének részeként és a Bíróság C-63/12. sz. ügyben hozott ítéletének való megfelelés érdekében az Európai Parlament és a Tanács elfogadta az Európai Unió tisztviselői és egyéb alkalmazottai díjazásának és nyugdíjának 2011. július 1-jétől, illetve 2012. július 1-jétől kezdődő hatállyal történő kiigazításáról szóló, 2014. április 16-i 422/2014/EU és 423/2014/EU rendeletet. Ezek a kiigazítások szükségessé teszik a 2011., 2012. és 2013. évre nézve a nyugdíjjárulékok mértékének visszamenőleges kiigazítását. (3) A személyzeti szabályzat XII. melléklete 13. cikkének megfelelően az Eurostat benyújtotta a 2011., 2012. és 2013. évi jelentését a nyugdíjrendszer biztosításmatematikai értékeléséről, amely naprakésszé tette a fenti mellékletben rögzített paramétereket. Ebből az értékelésből kitűnik, hogy a nyugdíjrendszer biztosításmatematikai mérlegének biztosítása érdekében szükséges hozzájárulás mértéke 2011. július 1-jétől az alapilletmény 11,0 %-a, 2012. július 1-jétől az alapilletmény 10,0 %-a, és 2013. július 1-jétől az alapilletmény 10,6 %-a. (4) Az Európai Unió tisztviselőire és egyéb alkalmazottaira vonatkozó nyugdíjrendszer biztosításmatematikai mérlegének biztosítása érdekében szükséges hozzájárulás mértéke ezért visszamenőlegesen a következőként változik: 2011. július 1-jétől az alapilletmény 11,0 %-a, 2012. július 1-jétől az alapilletmény 10,0 %-a, és 2013. július 1-jétől az alapilletmény 10,6 %-a. ELFOGADTA EZT A RENDELETET: 1. cikk A következő hatályba lépési kezdettel: – 2011. július 1-jei hatállyal a személyzeti szabályzat 83. cikkének (2) bekezdésében rögzített hozzájárulás mértéke 11,0 %. – 2012. július 1-jei hatállyal a személyzeti szabályzat 83. cikkének (2) bekezdésében rögzített hozzájárulás mértéke 10,0 %. – 2013. július 1-jei hatállyal a személyzeti szabályzat 83. cikkének (2) bekezdésében rögzített hozzájárulás mértéke 10,6 %. 2. cikk Ez a rendelet az Európai Unió Hivatalos Lapjában való kihirdetését követő napon lép hatályba. Ez a rendelet teljes egészében kötelező és közvetlenül alkalmazandó valamennyi tagállamban. Kelt Brüsszelben, a Tanács részéről az elnök PÉNZÜGYI KIMUTATÁS JAVASLATOKHOZ 1. A JAVASLAT CÍME: Javaslat az Európai Unió tisztviselőire és egyéb alkalmazottaira vonatkozó nyugdíjjárulékok mértékének 2011. július 1-jétől, 2012. július 1-jétől és 2013. július 1-jétől történő kiigazításáról szóló tanácsi rendeletre. 2. KÖLTSÉGVETÉSI TÉTELEK: Alcím és jogcímcsoport: 4 0 0. A tisztviselők és egyéb alkalmazottak illetményéből levont adó A 2011-re megállapított jogosultságok összesen: 538,2 millió EUR. A 2012-re megállapított jogosultságok összesen: 548,9 millió EUR. A 2013-re megállapított jogosultságok összesen: 569,1 millió EUR. Költségvetési tétel 2014: 590,5 millió EUR. 4 0 4. Szolidaritási adó: A 2011-re megállapított jogosultságok összesen: 63,1 millió EUR. A 2012-re megállapított jogosultságok összesen: 64,3 millió EUR. Költségvetési tétel 2014: 68,3 millió EUR. 4 1 0. A munkaerő által a nyugdíjrendszerbe befizetett járulékok A 2011-re megállapított jogosultságok összesen: 456,4 millió EUR. A 2012-re megállapított jogosultságok összesen: 449,3 millió EUR. A 2013-re megállapított jogosultságok összesen: 445,6 millió EUR. Költségvetési tétel 2014: 435,6 millió EUR. 3. PÉNZÜGYI HATÁS ¨ A javaslatnak nincs pénzügyi hatása ý A javaslatnak nincs pénzügyi hatása a kiadásra, viszont van a bevételre. Ez a hatás a következő: (millió EUR egy tizedesjegyig) Költségvetési tétel || Bevételek || 2011. július 1-jétől kezdődő 6 hónapos időszak || 2012. január 1-jétől kezdődő 6 hónapos időszak || 2012. július 1-jétől kezdődő 6 hónapos időszak || 2013. január 1-jétől kezdődő 6 hónapos időszak || 2013. július 1-jétől kezdődő 6 hónapos időszak || 2014 4 0 0. jogcímcsoport || A saját forrásokra gyakorolt hatás || 2,5 || 2,4 || 2,7 || 2,6 || -1,4 || -2,7 4 0 4. jogcímcsoport || A saját forrásokra gyakorolt hatás || 0,6 || 0,6 || 0,7 || || || -0,8 4 1 0. jogcímcsoport || A saját forrásokra gyakorolt hatás || -11,8 || -11,6 || -12,7 || -12,6 || 6,5 || 12,7 Az intézkedést követő helyzet || 2015 || 2016 || 2017 || 2018 || 2019 4 0 0. jogcímcsoport || -2,7 || -2,7 || -2,7 || -2,7 || -2,7 4 0 4. jogcímcsoport || -0,8 || -0,8 || -0,8 || -0,8 || -0,8 4 1 0. jogcímcsoport || 12,7 || 12,7 || 12,7 || 12,7 || 12,7 4. EGYÉB MEGJEGYZÉSEK Számítási módszer: Nyugdíjjárulék = új járulék – a folyó évre a költségvetésben előirányzott összeg Új járulék = a költségvetésben előirányzott összeg × a járulék új mértéke / a járulék hatályos mértéke Az adóemelésre gyakorolt hatás = a nyugdíjjárulék változásának 21 %-a. A speciális illetékre/szolidaritási adóra gyakorolt hatás = 2011-ben és 2012-ben a nyugdíjjárulék változásának 5,5 %-a; 2014-ben a nyugdíjjárulék változásának 6 %-a. A speciális illeték (5,5 %) 2012. december 31-én megszűnt; ezért a megfelelő költségvetési tételre nincs kihatása 2013-ban. A szolidaritási adó (6 %) 2014. január 1-jétől került alkalmazásra. [1] A 2013. október 22-i 1023/2013/EU, EURATOM rendelet hatályba lépése előtt hatályos változat. [2] Az Eurostat jelentése az Európai Unió tisztviselőire vonatkozó nyugdíjrendszer 2010. évi biztosításmatematikai értékelésének 2011. évi naprakésszé tételéről, 2011. szeptember 1., 6. o. [3] Az Eurostat jelentése az Európai Unió tisztviselőire vonatkozó nyugdíjrendszer 2011. évi biztosításmatematikai értékelésének 2012. évi naprakésszé tételéről, 6. o. [4] Kiegészítés a 2013. szeptember 1-jei Eurostat-jelentéshez a 2014. április 16-i 423/2014/EU európai parlamenti és tanácsi jelentésnek megfelelő illetménykiigazítás miatt, 2014. május 15., 3. o. [5] A 83a. cikk (4) bekezdése alapján amennyiben legalább 0,25 százalékpontnyi különbség mutatkozik a járulék éppen alkalmazott mértéke (11,0 %) és a biztosításmatematikai mérleg fenntartásához szükséges mérték (9,9 %) között, a Tanács a XII. mellékletben megállapított rendelkezéseknek megfelelően kiigazítja a mértéket. A XII. melléklet 2. cikkének (1) bekezdése értelmében a kiigazítás nem vezethet az előző évben érvényes mértékhez képest több mint egy százalékponttal magasabb vagy alacsonyabb mértékű járulékhoz. Ebből következően a Bizottság azt javasolja, hogy a hozzájárulás mértékét 2012. július 1-jei hatállyal 10,0%-ra igazítsák ki. [6] HL L 56., 1968.3.4., 1. o.